PLAN FOR CULTURE

XV. Ljetne noći Teatra EXIT: CABARET – KONCERT ZA ŽLICE I GITARU
2024-08-31 20:00 - 21:20 (Europe/Zagreb) | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
CABARET – KONCERT ZA ŽLICE I GITARU
Autorski tim:

Mentori: Rade Šerbedžija i Lenka Udovički
Igraju: Nikola Nedić i Mario Jovev
Produkcija: Teatar EXIT i Kazalište Ulysses
O predstavi:

Žlice & gitara dvojac su koji uz pomoć zvukova kuhinjskih žlica, gitare i mandoline, otkačenog nastupa, pomalo trubadurski pričaju o svome životu kroz uglazbljenu poeziju, a iza njihovog ludog i uvrnutog nastupa krije se poruka razuma. Svaka pjesma ima svoju priču i pozadinu i koliko god lepršavo i zabavno zvučale, svaka ima duboku poruku o svijetu u kojem živimo.
Radi se o autorskom projektu i angažiranoj predstavi u kojoj Mario Jovev i Nikola Nedić na iznimno duhovit i satiričan način progovaraju o problemima u društvu koji nas svakodnevno okružuju. Iako to rade dopadljivo i šarmantno, stihovi njihovih pjesama pogađaju u samu srž ozbiljnih problema kao što su korupcija, kriminal, kapitalizam i iseljavanje mladih iz Hrvatske, dotičući se pritom i tema iz svakodnevnog života.

Aljoša Jurinić
2024-08-31 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Ljubimac zagrebačke publike, pijanist svjetskog glasa, već po tradiciji i ove godine nastupa na Sceni AMADEO u okviru jubilarne 25. sezone na novoj pozornici u novom Hrvatskom prirodoslovnom muzeju.
Program: Farrenc; Chopin; Gubaidullin

Urania: Kreativna Ura i Održiva Ura
2024-09-01 17:30 - 2024-12-01 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Urania – prostor kreacije najavljuje jesensku sezonu događanja: Kreativna Ura i Održiva Ura.
Pridružite nam se ove jeseni u Uraniji na inspirativnim događanjima koja slave kreativnost, održivost i zajedništvo. Urania – prostor kreacije s ponosom najavljuje jesensku sezonu događanja koja uključuju serije Kreativna Ura i Održiva Ura. Ova jedinstvena događanja okupljaju stručnjake, entuzijaste i ljubitelje umjetnosti, dizajna, arhitekture i održivosti kako bi zajedno stvarali, učili i inspirirali se.
Kroz niz radionica, predavanja i panel diskusija koje će obuhvatiti različite aspekte kreativnih industrija, uključujući dizajn, umjetnost, književnost, glazbu i film, te arhitekturu i održivost, Urania namjerava potaknuti inovativno razmišljanje i promicati ekološki prihvatljive prakse u svakodnevnim i profesionalnim djelatnostima.
Više informacija možete pronaći ovdje.

Otvaranje Festivala svjetske književnosti Razotkrivanje: Paolo Giordano
2024-09-01 20:00 - 21:00
Kada? Nedjelja, 1. rujna 2024., 20 sati
Gdje? ZKM, dvorana Istra
Sudjeluju: Paolo Giordano i Seid Serdarević (moderator)
Jedan od najpopularnijih talijanskih suvremenih pisaca Paolo Giordano, autor bestselera Samoća primarnih brojeva (Algoritam, 2009.; prijevod Maja Adžija), samo u Italiji prodanog u više od milijun primjeraka, prevedenog na više od četrdeset jezika te nagrađenog najprestižnijim talijanskim književnim nagradama Premio Strega i Premio Campiello, otvara Festival svjetske književnosti 2024.! Autor će na Festivalu predstaviti Tasmaniju (Fraktura, 2024.; prijevod Dragana Vulić-Budanko), najčitaniji naslov u Italiji 2022. godine, roman koji propituje goruća pitanja našeg vremena – od klimatskih promjena i terorizma do položaja žena i promjene spola. Tasmaniju nazivaju rajskim otočjem zbog raskošne prirode, čistog zraka i pitke kišnice koja se flašira i prodaje. U romanu Paola Giordana Tasmanija je mnogo više – mjesto spasa za čovječanstvo i novi početak za glavne junake. Ispisana hladnim, tehnički savršenim rečenicama u kojima kuca srce znanosti, Tasmanija je knjiga koju trebaš na kraju ljeta. Kad svijet gori, pronađi svoje mjesto spasa – posjeti tribinu Razotkrivanje!
S Paolom Giordanom razgovarat će Frakturin glavni urednik Seid Serdarević, a razgovor će pratiti simultani prijevod.

Tin Ujević - San i Ludilo / Autorski projekt Gorana Matovića i Sare Renar
2024-09-01 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Nakon praizvedbe predstave San i ludilo 1976. u suradnji s Arsenom Dedićem, koji je s Matovićem više od 35 godina gradio živi portret Tina Ujevića, 2022. godine pojavljuje se Sara Renar koja svojom glazbom i pjevom nastavlja Arsena i Tina. Goran Matović autor je kolaža, Sara Renar glazbe, Anica Tomić umjetnička je savjetnica, a Marko Mijatović oblikovao je svjetlo. Nova verzija predstave posveta je Tinu i njegovu velikom interpretu Arsenu Dediću.

Kava s autorom: Carsten Jensen
2024-09-02 11:00 - 12:00
Kada? Ponedjeljak, 2. rujna 2024., 11 sati
Gdje? Knjižara Fraktura
Sudjeluje: Carsten Jensen
Kako pišu najbolji autori zemlje i svijeta, a kako razbijaju kreativnu blokadu? I što rade kada ne pišu? Saznaj to na Kavi s autorom, najboljem događanju koje možeš pronaći u Zagrebu u kasno ljeto! Osvježi se uz neformalnu čašicu razgovora s najvećim imenima svjetske i domaće književnosti u prekrasnom ambijentu Knjižare Fraktura!
Svrati svakodnevno od ponedjeljka do petka od 11 do 12 sati, popričaj s omiljenim autorom i uhvati potpis koji toliko priželjkuješ!

Književne sudbine klasika: Ryūnosuke Akutagawa
2024-09-02 13:00 - 14:00
Kada? Ponedjeljak, 2. rujna 2024., 13 sati
Gdje? ZKM, dvorana Miško Polanec (Janje)
Sudjeluju: Vojo Šindolić, Dean Šoša i Sanja Jovičić (moderatorica)
Književnost pišeš velikim slovom? Klasici na tvojoj polici zauzimaju posebno mjesto? Posjeti novu tribinu Književne sudbine klasika o jednom od najznačajnijih i najoriginalnijih japanskih pisaca dvadesetog stoljeća Ryūnosukeu Akutagawi! “Začetnik suvremene japanske kratke priče”, individualist, majstor stila s posebnim osjećajem za mračnu stranu ljudske prirode – sve su to odrednice Akutagawina osjećajnog, jezovitog i intenzivnog izraza. Na Festivalu otkrij Nadu i strah (Bodoni, 2024.), izbor Akutagawinih priča velikog poznavatelja japanske književnosti i kulture te vrsnog prevoditelja Voje Šindolića, koji uključuje i priče koje su inspirirale film Rashōmon Akira Kurosawe. Posjeti tribinu i osjeti moć književnih klasika!
O liku i djelu Ryūnosukea Akutagawe govorit će veliki poznavatelj japanske književnosti i kulture te vrsni prevoditelj Vojo Šindolić, novinar, urednik i scenarist Dean Šoša i Frakturina urednica Sanja Jovičić.

Dvostruki portret: Monika Helfer i Ena Katarina Haler
2024-09-02 18:00 - 19:00
Kada? Ponedjeljak, 2. rujna 2024., 18 sati
Gdje? ZKM, dvorana Miško Polanec (Janje)
Sudjeluju: Monika Helfer, Ena Katarina Haler i Gea Vlahović (moderatorica)
Što je zajedničko nagrađivanoj austrijskoj spisateljici Moniki Helfer i jednoj od zapaženijih mlađih spisateljica i književnih kritičarki Eni Katarini Haler? Sjajni romani u kojima sudbine snažnih žena kroji nepredvidivi vrtlog rata.
Monika Helfer na Festivalu će predstaviti roman Jadnici (Leykam International, 2023.; preveo Igor Crnković), maestralan portret Marije Moosbrugger i njezine siromašne obitelji koja jedva spaja kraj s krajem na periferiji austrijskog planinskog sela. Kada, u osvit Prvog svjetskog rata, Marijin muž Josef biva unovačen, a na njezina vrata pokuca naočiti Georg, život obitelji Moosbrugger promijenit će se zauvijek.
Dobitnica Austrijske počasne nagrade za književnost i Književne nagrade grada Aalena Schubart te odlikovanja Johanna Petera Hebela, Monika Helfer prvo je lice Dvostrukog portreta koji ne smiješ propustiti!
Ena Katarina Haler zapaženi prvijenac Nadohvat (V.B.Z., 2019.) napisala je na temelju osobne priče – nevjerojatnog života svoje bake, koja je u romanu dobila lik pripovjedačice Katarine. Autentičan ženski glas koji bilježi potresna zbivanja u Zrinu tijekom Drugog svjetskog rata te s posebnom pažnjom prati živote, brige i ljubavi žena ono je što Nadohvat smješta u vrh novije domaće književne produkcije. Autorica je za roman osvojila nagradu Ksaver Šandor Gjalski i nagradu Josip i Ivan Kozarac – u Dvostrukom portretu sjajna je književnost nadohvat ruke!
Dvostruki portret moderirat će urednica kulture na Telegramu Gea Vlahović, a razgovor će pratiti simultani prijevod.

Razotkrivanje: Carsten Jensen
2024-09-02 19:00 - 20:00
Kada? Ponedjeljak, 2. rujna 2024., 19 sati
Gdje? ZKM, dvorana Istra
Sudjeluju: Carsten Jensen i Roman Simić (moderator)
Na Festival uronjen u more dobrih riječi dolazi autor romana iz kojeg zapljuskuje more. Danski pisac i novinar Carsten Jensen, dobitnik prestižnih danskih književnih nagrada – nagrade danskih knjižara Boghandlernes gyldne Laurbær i Danske Banks Litteraturpris, predstavit će roman Mi, utopljenici (Fraktura, 2023.; prijevod Sandra Ljubas), veličanstvenu sagu o sudbini gradića Marstal. Od golih stijena Newfoundlanda do bujnih plantaža Samoe, od taverni Tasmanije do hladnih obala sjeverne Rusije, kroz pustolovine, ratove i ljudske sudbine prostire se nevjerojatan svijet Carstena Jensena. Reći da mu je u središtu Marstal, gradić pomoraca na danskom dijelu Baltika, točno je baš kao što je točno ustvrditi da su to ljudsko srce, ljubav ili potreba da se napusti dom i ode u nepoznato. U Jensenovu raskošnom romanu muškarci ostavljaju žene, supruge, majke i udovice čekaju, djeca odrastaju i odlaze u nove avanture, a prizori trupala i proročanskih snova izmjenjuju se s čarobnim prizorima mora. Otkrij maestralan roman Mi, utopljenici, jednog od najuspješnijih suvremenih danskih pisaca, koji je kritika usporedila s književnim klasicima Moby Dick Hermana Melvillea i Starac i more Ernesta Hemingwaya, a glas Carstena Jensena s glasom velikog Tolstoja.
S Carstenom Jensenom razgovarat će pisac i Frakturin urednik Roman Simić, a razgovor će pratiti simultani prijevod.

Dvostruki portret: Vincenzo Latronico i Sven Popović
2024-09-02 20:00 - 21:00
Kada? Ponedjeljak, 2. rujna 2024., 20 sati
Gdje? ZKM, dvorana Miško Polanec (Janje)
Sudjeluju: Vincenzo Latronico, Sven Popović i Monika Herceg (moderatorica)
Kada završava mladost i počinje zrelost? Čime se mjeri ljepota života? I ispisujemo li sami svoju priču ili to okolnosti čine za nas? Odgovore će pokušati ponuditi tribina Dvostruki portret na kojoj gostuju jedan od najpoznatijih i najperspektivnijih europskih romanopisaca nove generacije Vincenzo Latronico i jedan od naših najzapaženijih mlađih pisaca Sven Popović!
Vincenzo Latronico na Festivalu svjetske književnosti predstavit će novi roman Savršenstva (Fraktura, 2024.; prijevod Antonija Radić), briljantnu priču o uzbuđenjima, izazovima i apatiji milenijalaca. Kada strasno zaljubljeni Tom i Anna shvate da ih rodni grad sputava, odluče odseliti se u mitski Berlin. U velegradu koji nikad ne spava uživaju u hipsterskim barovima, koncertima, drogama i seks-partijima, a svoj savršeni život redovito objavljuju na društvenim mrežama. Kada 2016. započne izbjeglička kriza, mobiliziraju se kako bi pomogli – volontiraju gotovo svakodnevno, ali uskoro postaju svjesni da je njihova uloga neznatna i da život ne uspijevaju ispuniti smislom. Hoće li ih ta spoznaja udaljiti? Žele li siguran obiteljski život kakav imaju njihovi prijatelji? I je li moguće spasiti ljubavni odnos u vremenu kada je lajk važniji od emocije? U kasno ljeto otkrij Savršenstva, novi naslov autora kojeg je roman Urota golubica pretvorio u “međunarodni izdavački fenomen”, a Antonio Scurati njegovo je pisanje usporedio s pisanjem velikog Honoréa de Balzaca.
Drugo je lice Dvostrukog portreta Sven Popović, koji će na Festivalu predstaviti roman Mali i Levijatan (Mozaik, 2024.), “punokrvni fantasy” o čarobnom odrastanju na izmaštanom otoku. Kao i svaki dječak na pragu mladosti, Mali se želi otisnuti u avanturu i okusiti život. Pomalo ustrašen, ali pametan, sit palače u kojoj je zaštićen proveo djetinjstvo, ukrcat će se na jedrenjak Grimizna coprnica, koji će ga povesti na putovanje neistraženim dijelovima svijeta, sve do otoka Orahova ljuska, gdje se održava slavni festival priča pod imenom Festival tkanja… S neustrašivom posadom Grimizne coprnice Mali će upoznati strah i sram, prijateljstvo i ljubav, te otkriti sve niti priča od kojih je ispleten svijet. Na Festivalu svjetske književnosti ne propusti portret Svena Popovića, autora koji je domaću publiku oduševio romanom Uvjerljivo drugi (Fraktura, 2018.) o snovima, krizama i ljubavima milenijalaca. A sada nešto sasvim drugačije! Dvostruki portret moderirat će pjesnikinja, dramatičarka i Frakturina urednica Monika Herceg, a razgovor će pratiti simultani prijevod.

Razotkrivanje: Slavenka Drakulić
2024-09-02 21:00 - 22:00
Kada? Ponedjeljak, 2. rujna 2024., 21 sat
Gdje? ZKM, dvorana Istra
Sudjeluju: Slavenka Drakulić i Seid Serdarević (moderator)
Jedna od naših najpoznatijih i najprevođenijih spisateljica Slavenka Drakulić, autorica kultnog, vječito aktualnog naslova Smrtni grijesi feminizma (Fraktura, 2020.) i sjajnog portreta jedne od najvećih slikarica 20. stoljeća Fride Kahlo, Frida ili o boli (Fraktura, 2024.), na Festivalu će predstaviti novu knjigu O čemu ne govorimo, zbirku priča koja na maestralan način govori o teškim temama bolesti, nemoći i trenutka kada shvatimo da sva naša kreativnost, naše težnje i želje i naš psihofizički napredak ovise o vrlo tankoj koži koja naše tijelo drži na okupu. U današnje vrijeme, koje favorizira mladost, ljepotu, brzinu i lagane teme, nova zbirka Slavenke Drakulić uzdrmat će te do srži, natjerati te da zastaneš i postaviš pitanja o temama o kojima nevoljko razmišljamo. Kako izdržati teret starosti i kako nam priče mogu pomoći da odgovorimo na najvažnija pitanja o sebi i drugima, otkrij na ponajboljim stranicama domaće književnosti, u Razotkrivanju sa Slavenkom Drakulić!
Sa Slavenkom Drakulić razgovarat će Frakturin glavni urednik Seid Serdarević.

Vlado Gotovac - Moj slučaj / Dramatizirao, režirao i glumi Boris Svrtan
2024-09-02 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Predstava ”Moj slučaj” obuhvaća zgode odrastanja Vlade Gotovca, pune sjetnog humora, njegovu cijeloživotnu borbu za raznolikost nasuprot ograničavanju i ujednačavanju u svim sferama života, monstruozno nepravedni montirani proces, apsurdan pakao jugoslavenskih kazamata i, konačno, beskompromisnu analizu naše suvremenosti, koja duhovitim i iskrenim pogledom skromnog promatrača Vlade Gotovca, dobiva sasvim novu dimenziju. U trenutku kad drastično i zabrinjavajuće nedostaje duha u našoj javnosti i politici koja je beznadno ukopana u lijeve i desne rovove, ovo živo sjećanje na Vladu Gotovca može biti poziv na elementarnu moralnost, na ljudsku odgovornost, na uljuđenost, zagubljenu plemenitost i hrabrost koja se potvrđuje u svakodnevnoj ljubavi prema bližnjima i daljnjima, prema potrebitima i onim posve nepotrebnima. Samo čovjek koji je doista iskusio sav cinizam svijeta na svojim plećima, može nam otvoriti oči, naučiti nas ponovno skromnosti i ohrabriti nas u činjenju Dobra.

Kava s autorom: Matthew Blake
2024-09-03 11:00 - 12:00
Kada? Utorak, 3. rujna 2024., 11 sati
Gdje? Knjižara Fraktura
Sudjeluje: Matthew Blake
Kako pišu najbolji autori zemlje i svijeta, a kako razbijaju kreativnu blokadu? I što rade kada ne pišu? Saznaj to na Kavi s autorom, najboljem događanju koje možeš pronaći u Zagrebu u kasno ljeto! Osvježi se uz neformalnu čašicu razgovora s najvećim imenima svjetske i domaće književnosti u prekrasnom ambijentu Knjižare Fraktura!
Svrati svakodnevno od ponedjeljka do petka od 11 do 12 sati, popričaj s omiljenim autorom i uhvati potpis koji toliko priželjkuješ!

Književne sudbine klasika: Franz Kafka
2024-09-03 13:00 - 14:00
Kada? Utorak, 3. rujna 2024., 13 sati
Gdje? ZKM, dvorana Miško Polanec (Janje)
Sudjeluju: Nadežda Čačinovič, Damir Karakaš i Lidija Lacko Vidulić (moderatorica)
Književnost pišeš velikim slovom? Klasici na tvojoj polici zauzimaju posebno mjesto? Posjeti novu tribinu Književne sudbine klasika o jednom od najvećih, najoriginalnijih i najutjecajnijih pisaca 20. stoljeća, autora remek-djela, pripovijetke “Preobrazba”, i romana Proces i Amerika, Franzu Kafki. Na Festivalu otkrij Dnevnike svezak 1-3.(TIM press, 2023.), briljantne zapise koje je Kafka vodio od 1909. do 1923. godine, a koji daju uvid u Kafkino stvaralaštvo, složen odnos s ocem, s prijateljem i biografom Maxom Brodom te sa ženom s kojom se nikad nije vjenčao, ali i u Kafkine opsesije, strahove i snove. Dnevnici će te provesti i bogatim kulturnim i društvenim životom Praga s početka 20. stoljeća. Posjeti tribinu i osjeti moć književnih klasika! O liku i djelu Franza Kafke govorit će filozofkinja, feministica i prevoditeljica Nadežda Čačinovič i pisac Damir Karakaš, a razgovor će moderirati novinarka Lidija Lacko Vidulić.

Razotkrivanje: Faruk Šehić
2024-09-03 18:00 - 19:00
Kada? Utorak, 3. rujna 2024., 18 sati
Gdje? ZKM, dvorana Miško Polanec (Janje)
Sudjeluju: Faruk Šehić i Denis Derk (moderator)
Jedan od najvažnijih i najprevođenijih suvremenih bosanskohercegovačkih autora, glas “pregažene generacije” pisaca rođenih sedamdesetih godina, dobitnik prestižnih nagrada Meša Selimović za najbolji roman i nagrade Europske unije za književnost – EUPL, Faruk Šehić, na tribini Razotkrivanje govorit će o svom novom naslovu Cimetna pisma, dijamantna stvorenja (Fraktura, 2024.), briljantnom romanu u kojemu se poezija i fizika razotkrivaju kao jedno, a jezik osvjetljava mrak, jer on jedini to može. U Cimetnim pismima, dijamantnim stvorenjima zatječemo naš Prvi rat, umoran i patrijarhalan, ostario i mučen želučanim tegobama, Cortez Cortez i Cinnamon Girl, njegovu djecu-gelere; ratnike i pjesnike, poharane gradove i strojeve s empatijom. Ako je moguće pronaći Aleph – mjesto u kojemu se, iz svakog kuta, može vidjeti svaki zakutak svijeta – Faruk Šehić ovim ga je romanom pronašao i učinio našim. Novinar Denis Derk Cimetna pisma nazvao je “unikatnom literarnom enigmom” – na Festivalu ne propusti Faruka Šehića!
S Farukom Šehićem razgovarat će novinar Denis Derk.

Razotkrivanje: Elia Barceló
2024-09-03 19:00 - 20:00
Kada? Utorak, 3. rujna 2024., 19 sati
Gdje? ZKM, dvorana Istra
Sudjeluju: Elia Barceló i Ilina Cenov (moderatorica)
Jedna od najprevođenijih španjolskih spisateljica, autorica tridesetak romana za odrasle i djecu, “prva dama španjolske znanstvene fantastike” te dobitnica jedne od najprestižnijih svjetske nagrade u žanru znanstvene fantastike Premio UPC, Elia Barceló, predstavit će novi roman Boja tišine (Fraktura, 2023.; prijevod Željka Somun), maestralnu priču o obitelji čije su tajne utjecale na tijek Španjolskoga građanskog rata. Helena Guerrero, osebujna i odvažna, svjetski poznata slikarica, vraća se u Madrid kako bi rasvijetlila ubojstvo svoje sestre koje se dogodilo prije četrdeset godina, u noći kad je prvi čovjek sletio na Mjesec. Dok polako bude raspletala čvorove obiteljske povijesti, otkrit će da nitko nije onaj za koga se predstavlja i zakoračiti u tamu Španjolskoga građanskog rata koja je ujedno tama njezine obitelji… Na tribini Razotkrivanje zaviri u Boju tišine, koju kritika slavi kao originalnu i potresnu, “najambiciozniji roman Elije Barceló” (El Mundo).
Knjiga Boja tišine objavljena je u sklopu projekta Growing Together koji sufinancira Europska unija.
S Elijom Barceló razgovarat će odvjetnica i novinarka Ilina Cenov, a razgovor će pratiti simultani prijevod.

Dvostruki portret: Agnieszka Szpila i Želimir Periš
2024-09-03 20:00 - 21:00
Kada? Utorak, 3. rujna 2024., 20 sati
Gdje? ZKM, dvorana Miško Polanec (Janje)
Sudjeluju: Agnieszka Szpila, Želimir Periš i Monika Herceg (moderatorica)
Što se dogodi kad se susretnu autorica i autor koji svojim romanima ispisuju najuzbudljivije sudbine potlačenih, najoriginalnijim jezikom i najluđim scenarijima koje možeš zamisliti? Saznat ćemo to na tribini Dvostruki portret koja ugošćuje poljsku spisateljicu, ekofeministicu i aktivisticu Agnieszku Szpilu i našeg nagrađivanog pisca i urednika Želimira Periša.
Poljska autorica na Festivalu će predstaviti roman Coprnice, eksplozivnu priču o krizama modernog društva i ljubavi prema Zemlji. Anna Szajbel direktorica je naftne kompanije čiji se život okrene naopačke kada je uhvate da vodi ljubav s drvetom. Nakon što sazna da ju je muž godinama varao, Anna doživi živčani slom te odlazi živjeti u šumu sa ženama koje su se odrekle konformizma zapadnog društva i posvetile religiji Majke Zemlje. A kada Crkva zaprijeti sječom šume, žene će odlučno objaviti rat… Nobelovka Olga Tokarczuk Coprnice je nazvala “književnim torpedom”, romanom koji osvaja “energijom, humorom i buntovnošću” – ima li boljeg razloga da posjetiš tribinu Dvostruki portret?
Uz Agnieszku Szpilu na tribini će govoriti Želimir Periš, koji je domaću publiku osvojio naslovom Mladenka kostonoga (OceanMore, 2020.), žanrovski rasplesanim romanom o vještici Gili, nagrađenim prestižnim književnim nagradama Kočićevo pero i Književnom nagradom tportala za roman godine. U svojim djelima – kojima defiliraju grofovi i siromasi, buntovnice i revolucionarke – autor propituje kompleksno žensko iskustvo na pozornici povijesti, čineći ga mjestom otpora i nevjerojatne zabave. Jedan od naših najcjenjenijih pisaca Miljenko Jergović Mladenku kostonogu nazvao je “velikim, vještičjim, emancipatorskim romanom” – u rujnu otkrij portret Želimira Periša!
Dvostruki portret moderirat će pjesnikinja, dramatičarka i Frakturina urednica Monika Herceg, a razgovor će pratiti simultani prijevod.

XV. Ljetne noći Teatra EXIT: Scena Ribnjak: KONCERT IVANE STARČEVIĆ I MATIJE ANTOLIĆA
2024-09-03 20:00 - 21:30 | Centar mladih Ribnjak, Park Ribnjak 1, Zagreb, 10000, Croatia (Local Name: Hrvatska)
U godini kada slavi 30. obljetnicu rada, održavaju se i jubilarne, 15. Ljetne noći Teatra EXIT, i to u dva dijela. Prvi dio trajat će od 3. srpnja do 3. kolovoza, a drugi od 30. kolovoza do 14. rujna.
Većina programa održava se na krovnoj terasi Centra mladih Ribnjak, dok se ostatak programa odvija u klimatiziranom prostoru Studija EXIT (Gundulićeva 37/1), a u drugom dijelu Ljetnih noći tri predstave održat će se i u Teatru EXIT (Ilica 208).
Scena Ribnjak: KONCERT IVANE STARČEVIĆ I MATIJE ANTOLIĆA

O koncertu:

Nakon mnogobrojnih zajedničkih izvedbi u raznim kazališnim naslovima (Kauboji, Nas dva i ja, Hoerspiel: mala igra za slušanje i gledanje), Ivana Starčević i Matija Antolić zajedno kao duo te uz goste iznenađenja izvode neke od najljepših blues, gospel, country i pop-pjesama.

Razotkrivanje: Matthew Blake
2024-09-03 21:00 - 22:00
Kada? Utorak, 3. rujna 2024., 21 sat
Gdje? ZKM, dvorana Istra
Sudjeluju: Matthew Blake i Korana Svilar (moderatorica)
Drži oči širom otvorene – na Festival svjetske književnosti dolazi Matthew Blake, autor globalnog fenomena Anna O. (Fraktura, 2024.; prijevod Alenka Mirković-Nađ), hit-romana koji je već kao rukopis prodan za prijevod u više od 30 zemalja, a Netflix prema knjizi snima istoimenu TV seriju. Anna Ogilvy, mlada i talentirana spisateljica iz Londona, već četiri godine spava. Pronašli su je u njezinoj kolibi u Oxfordshireu u dubokom snu – krvave odjeće, s krvavim nožem kojim je nekoliko sati prije ubijeno dvoje Anninih najboljih prijatelja. Prije nego što je zaspala, s njezina mobitela poslana je poruka koja ledi krv u žilama. Što je pisalo u poruci? Je li Anna počinila stravičan zločin? I koje će tajne izaći na vidjelo kada zloglasan slučaj Uspavane ljepotice prihvati briljantni forenzički psiholog, doktor Benedict Prince? Anna O. nije nalik ni na što ikad napisano. Anna O. nevjerojatna je vožnja cestama sna, zločina i krivnje. Dođi i uvjeri se na tribini Razotkrivanje, koja će te držati na rubu stolice do samoga kraja.
S Matthewom Blakeom razgovarat će spisateljica Korana Svilar, a razgovor će pratiti simultani prijevod.

Vesna Tominac Matačić: Ja koja imam nevinije ruke
2024-09-03 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Iz nepreglednog opusa Vesne Parun koji je kao i njezin život bio, ne samo simbolički, sadržan u dobro poznatih četrdeset vreća i nakon njezine smrti uglavnom nedostupnih (ne)zainteresiranim znanstvenim istraživačima, vladajućim strukturama, kulturnim institucijama, čitateljima i budućim pokoljenjima, nastao je ovaj tekstualni patchwork jednog osebujnog života koji se odmata na sceni od rođenja poput emocijama nabijene, jednosatne psihoanalitičke seanse. U ispovjednoj, dnevničkoj formi, u prvom licu, u malo poznatim, pjesnikinjinim autobiografskim zapisima razotkrivaju se intimne traume u kojima se ogledamo kao suvremenici zajedničkog podneblja, istog patrijarhalnog kišobrana, te materinjeg jezika. Tako razgolićen život ovdje predstavlja temelj kapitalnim djelima poezije koja ne zastarijevaju ni generacijama, već uvijek nanovo nadahnjuju, oplemenjuju, pročišćuju i liječe.

Kava s autorom: Robert Seethaler
2024-09-04 11:00 - 12:00
Kada? Srijeda, 4. rujna 2024., 11 sati
Gdje? Knjižara Fraktura
Sudjeluje: Robert Seethaler
Kako pišu najbolji autori zemlje i svijeta, a kako razbijaju kreativnu blokadu? I što rade kada ne pišu? Saznaj to na Kavi s autorom, najboljem događanju koje možeš pronaći u Zagrebu u kasno ljeto! Osvježi se uz neformalnu čašicu razgovora s najvećim imenima svjetske i domaće književnosti u prekrasnom ambijentu Knjižare Fraktura!
Svrati svakodnevno od ponedjeljka do petka od 11 do 12 sati, popričaj s omiljenim autorom i uhvati potpis koji toliko priželjkuješ!

Književna matineja: Snježana Banović, "Kronika sretnih trenutaka"
2024-09-04 12:00 - 13:00
Kada? Srijeda 4. rujna 2024., 12 sati
Gdje? ZKM, dvorana Istra
Sudjeluju: Snježana Banović i učenice/učenici X. gimnazije (prof. Ružica Filipović)
Redateljica, spisateljica i redovita profesorica na Odsjeku Produkcije Akademije dramske umjetnosti Sveučilišta u Zagrebu Snježana Banović gostovat će na tribini Književna matineja povodom nove knjige Kronika sretnih trenutaka (Fraktura, 2023.). Autorica će razgovarati s učenicama i učenicima zagrebačke X. gimnazije pod mentorstvom profesorice Ružice Filipović. Otkrij što nove generacije kažu o mitskim osamdesetim godinama u Zagrebu, vjerno i toplo opisanima u Kronici sretnih trenutaka!

Književne sudbine klasika: Natalia Ginzburg
2024-09-04 13:00 - 14:00
Kada? Srijeda, 4. rujna 2024., 13 sati
Gdje? ZKM, dvorana Miško Polanec (Janje)
Sudjeluju: Ana Badurina i Anda Bukvić Pažin
Književnost pišeš velikim slovom? Klasici na tvojoj polici zauzimaju posebno mjesto? Posjeti novu tribinu Književne sudbine klasika o jednoj od najvažnijih talijanskih književnica, prevoditeljica i intelektualki dvadesetog stoljeća Nataliji Ginzburg. Na Festivalu otkrij Obiteljski rječnik (Bodoni, 2023.; prijevod Ana Badurina), ujedno maestralnu osobnu priču i anatomiju jednog doba i jedne zemlje. Na stranicama Obiteljskog rječnika privatni se život sastoji od fašizma, rasnih progona, ali i potrebe da se nakon rata krene iznova. Ali tu je i univerzalna tema koja se tiče svih nas u svim epohama: način na koji se mijenja naša privrženost, kako određena prijateljstva, određene sklonosti postupno zamjenjuju obitelj iz koje potječemo i postaju naša nova obitelj. Posjeti tribinu i osjeti moć književnih klasika!
Knjiga Obiteljski rječnik objavljena je uz potporu talijanskog Ministarstva vanjskih poslova i međunarodne suradnje.
O liku i djelu Natalije Ginzburg govorit će prevoditeljice i sveučilišne lektorice Ana Badurina i Anda Bukvić Pažin.

Dvostruki portret: Dušan Šarotar i Marko Gregur
2024-09-04 18:00 - 19:00
Kada? Srijeda, 4. rujna 2024., 18 sati
Gdje? ZKM, dvorana Miško Polanec (Janje)
Sudjeluju: Dušan Šarotar i Marko Gregur; moderira Patricija Horvat
Koliko je malen čovjek ispod zvijezda? Stvara li sam svoju sudbinu u burnim trenucima povijesti? I čeka li svakoga njegovo mjesto sreće? Ova i brojna druga pitanja postavit će tribina Dvostruki portret na kojoj gostuju jedan od najpoznatijih i najprevođenijih slovenskih pisaca, prevoditelj, fotograf i scenarist Dušan Šarotar i Marko Gregur, naš nagrađivani pisac, pokretač Alpe Jadran festivala mladih pisaca, predsjednik organizacijskog odbora međunarodnoga festivala književnosti Galovićeva jesen i jedan od pokretača te glavni urednik časopisa Artikulacije.
Dušan Šarotar na Festivalu će predstaviti roman Zvjezdana karta (Fraktura, 2024.; prijevod Anita Peti-Stantić), dragulj suvremene slovenske književnosti o sudbini jedne obitelji u Prekomurju u vrijeme nacističkih progona Židova. Franc Schwarz, mali židovski trgovac, razvija posao kako bi obitelji, supruzi Ruži i sinu Eugenu, osigurao bolji život, a kao svoju priliku vidi obilje i dobru povezanost svijeta nakon Prvog svjetskog rata. Franc putuje i trguje od Čakovca do Trsta, od Sobote do Ljubljane i Beča, ali tamna sjena nacizma polako se nadvija nad Europu… Kada u ljeto 1944. sve prekomurske Židove odvedu u Auschwitz, život Franca i njegove obitelji, ali i čitavog Prekomurja, stubokom će se promijeniti. Posjeti tribinu Dvostruki portret s piscem čiji je izraz književna kritika usporedila s poetikom redatelja Béle Tarra i pisca i scenarista Lászla Krasznahorkaija (Petra Vidali, Večer).
Marko Gregur na tribini će predstaviti novi naslov Ekspozicija tame (Hena Com, 2024.), kroniku jedne obitelji na burnoj pozornici 20. stoljeća. Ispripovijedan iz perspektive dječaka, poslije muškarca, slijepca nadimka Mračnjak, roman prati sudbinu bogate trgovačke cincarske obitelji Aviro u imaginarnom podravskom selu Viro. Liniju te sudbine uvelike kroje izdaja i krivnja, ali i čežnja, ljubav i kajanje. Nalik na Šarotara, Gregur obiteljsku priču smješta u važne povijesne koordinate; nalik na Šarotara, uranja je u specifičnu atmosferu koju autor opisuje kroz analogiju sa slikarstvom, kao “ambijent Kovačićeva ljeta i Lackovićeve zime”. Istraži portret Marka Gregura na Festivalu svjetske književnosti!
Dvostruki portret moderirat će prevoditeljica Patricija Horvat.

Razotkrivanje: Johanna Mo
2024-09-04 19:00 - 20:00
Kada? Srijeda, 4. rujna 2024., 19 sati
Gdje? ZKM, dvorana Istra
Sudjeluju: Johanna Mo i Morana Zibar (moderatorica)
Na samom kraju ljeta rashladi se detektivskim serijalom broj 1 u Švedskoj čija su prava prodana u sedamnaest zemalja, briljantnom trilogijom Ubojstva na otoku koja napetost dovodi do usijanja, a predstavit će je autorica, samostalna urednica i prevoditeljica Johanna Mo. Sva tri dijela hit-trilogije – Noćni pjevač, Ljiljan iz sjene i Tamni brijest (Fraktura, 2022. i 2024.; prijevod Elizabeta Vrbančić) – povezana su likom karizmatične policijske inspektorice Hanne Duncker koja pokušava riješiti jezive zločine prekrasnog otoka Ölanda dok je zazivaju duhovi prošlosti i neriješene tajne vlastite obitelji. Smještena u čarobni ambijent drugoga po veličini švedskoga otoka, u zajednicu otočana koji ne praštaju i ne zaboravljaju, trilogija Ubojstva na otoku preselit će te u svijet nevjerojatne ljepote, misterija i strave. Na Razotkrivanju upoznaj Johannu Mo, novu veliku zvijezdu skandinavskog noira!
S Johannom Mo razgovarat će lovkinja u HRT-ovoj Potjeri Morana Zibar, a razgovor će pratiti simultani prijevod.

Dvostruki portret: Reinard Kaiser-Mühlecker i Edo Popović
2024-09-04 20:00 - 21:00
Kada? Srijeda, 4. rujna 2024., 20 sati
Gdje? ZKM, dvorana Miško Polanec (Janje)
Sudjeluju: Reinhard Kaiser-Mühlecker i Edo Popović; moderira Sanja Jovičić
Kako izgleda život na selu od jutra do mraka? Koja je cijena mira i tišine? I može li se ikada ovladati prirodom ili ona ima posljednju riječ? Saznat ćemo to na tribini Dvostruki portret na kojoj gostuju nagrađivani austrijski pisac Reinhard Kaiser-Mühlecker i jedan od naših najcjenjenijih pisaca Edo Popović.
Reinhard Kaiser-Mühlecker predstavit će svoj novi roman Krivolovci (Fraktura, 2024.; prijevod Andy Jelčić), maestralnu priču o podrijetlu i nesigurnosti u svijetu koji se radikalno mijenja, nagrađen Bavarskom književnom nagradom. Mladi Jakob marljivo vodi farmu svojih roditelja, brine se o životinjama i miru u obitelji, svjestan da mora postojati nešto više od toga. Kad se slikarica Katja ponudi za pripravnicu na farmi, Jakob počinje shvaćati što bi to nešto moglo biti. Zajedno pokreću ekološki uzgoj životinja, zaljubljuju se i zasnuju obitelj, ali Jakob ne uspijeva pobjeći od mračne strane svoga karaktera, nepovjerljivosti i okrutnosti… Na Dvostrukom portretu otkrij Krivolovce autora kojeg je nobelovac Peter Handke stavio uz bok književnim velikanima Adalbertu Stifteru i Knutu Hamsunu.
Austrijskom piscu pridružit će se Edo Popović, koji će na tribini govoriti o knjizi Zapisi iz Stranice Gornje (OceanMore, 2019.), nadahnutoj životom na selu nadomak Slovenije, napisanoj s partnericom Ljiljanom Đorđević. Autori o Zapisima kažu sljedeće: “Ovo nije priručnik za život na selu. Ova knjiga govori o nekim našim iskustvima na imanju, a sve što se može shvatiti kao neko uputstvo, vrijedilo je samo za nas i samo u trenutku kad smo to radili. Već sljedećeg dana situacija je u vrtu i voćnjaku nova, drukčija, jučerašnje iskustvo ne može se u cijelosti primijeniti. (…) Smatramo da nema pouzdanih recepata za poslove na imanju. Postoje samo široki okviri unutar kojih se krećemo, a sve drugo ovisi o trenutku u kojem se stvar dešava, u kojem djelujemo.
Kao i u životu, uostalom.”
Ne propusti Edu Popovića, drugo lice Dvostrukog portreta!
Dvostruki portret moderirat će Frakturina urednica Sanja Jovičić, a razgovor će pratiti simultani prijevod.

Wrong Language Tour: scensko čitanje poezije
2024-09-04 21:00 - 22:00
Početkom rujna čeka te europska senzacija The Wrong Language Tour – šest autorica i autora s Kosova, Srbije i Švicarske koji književnost pretvaraju u nezaboravan performans! Ariane von Graffenried, Blerina Gaxha Rogova, Maša Seničić, Adelina Tërshani, Dario Hajrić i Gerhard Meister, u pratnji benda, pokazat će ti svu snagu žive riječi.

Medvjed, šala za jednog glumca i jazz kvartet / Zijah A. Sokolović i ljubljanski jazz kvartet Lolita
2024-09-04 21:00 - 23:30 | Hrvatski prirodoslovni muzej, Demetrova 1, Zagreb, 10000, Croatia (Local Name: Hrvatska)
Već u prvoj slici predstave instrumenti se izdvajaju kao likovi: saksofon preuzima ulogu Jelene Ivanove Popove, udovice koja se u žalovanju za svojim mužem zatvorila između četiri zida, dok bas gitara preuzima ulogu sluge Luke. Elementi teatra dolaze na scenu pojavljivanjem glumca u ulozi Grigorija Stepanoviča Smirnova, koji prvotno dolazi naplatiti dug, a potom počinje osjećati ljubav prema udovici. Scena tako postaje mjesto gdje instrumenti kroz glazbu postaju glumci, a glumac kroz glumu postaje instrument. Preplitanjem i spajanjem ovih dvaju umjetničkih načina izražavanja, teatarska iluzija dobiva hrabru i neobičnu, rijetko interesantnu dimenziju.
Predstava je svoju premijeru imala 1997. u Ljubljani, od kada je uz veliki uspjeh gostovala diljem Europe i svijeta, te osvojila preko 20 nagrada na mnogobrojnim prestižnim festivalima i manifestacijama, od kojih se ističe Grand Prix za režiju u Moskvi i deset Grand Prix nagrada na međunarodnim festivalima.

Dubrovniku i Mojoj Majci: performans i izložba DAMIRA ŠEGOTE
2024-09-04 22:00 - 2024-09-06 04:00 | HDLUDU, Šetalište kralja Zvonimira 32, Dubrovnik
Performanse „Dubrovniku i Mojoj Majci“ riječkog suvremenog autora Damira Šegote još je jedan u nizu njegovog komuniciranja s nama dok hrabro javno ponire u vlastite introspekcije u kojima kao da želi što suptilnije prikazati koliko bolna može biti bol. Koristi pritom zatvoreni izložbeni i otvoreni prostor grada Dubrovnika četvrtog i petog rujna ove godine. Započinje četvrtog diskretnijim postavljanjem Urne uz fotografije pokojne Majke i fotografije Straduna razrušenog ratom koji je za nama. Pa kao da je tako florom zaigrao floret u Flori. Između života i smrti. Između nade i beznađa, predaje i borbe, realnosti i mašte. Vidimo dostojanstveni odar bez odra. Vidimo krvlju natopljenu gazu iako je bijela kao nevini veo. Vidimo kako je dotiče tužni baršun flora. Autor otvara prozor Flore kako bi pustio tu prozračnu beskrajno dugu bjelinu. Od odra bez odra do vrta. I dalje…Želi da ima dovoljno za sve koji osjećaju bol. Želi da ima dovoljno i za njegovu bol. Kao da se dobro priprema za vidanje. To je trenutak u kojem spaja osobnu, individualnu bol s golemim kolektivnim gubicima i žalosti.
Prvog nam dana daje naslutiti da je intiman čin pokazivanja boli spreman pretvoriti u manje diskretnu formu. To je četvrtog na petog. Bez riječi verbalizira bol ležeći u jednostavnom bolničkom krevetu na otvorenom, na jednoj dubrovačkoj ulici. Nakon šest podmuklih noćnih sati, praskozorje boli trebalo je biti sred Luže. Ali nije u konačnici tako bilo. Kao da valjda uvijek vrijedi da ništa nije slučajno pa su ove karmine u drugom danu performansa zaobišle mjesto koje okuplja, mjesto koje obavještava. Odvile su se na mjestu gdje je „Don-don-don…“ tiši, gdje ne svjedoči Orladno. Niti drugi. Ta promjena prostora kao da je i ne htijući, bez namjere pokazala paradoks žalovanja u kojem nikada ne bi trebali ostati sami a opet bez obzira na svetog i ovog i onog i Vlaha, ostajemo u samosti te samine. Koristeći se prostorom koji postaje prikladni scenski okvir ti dugi sati predstavljaju dugu patnju u boli, u umiranju, u opsadi. Predstavljaju duge mjesece prijetnje, duge mjesece vrebanja zavidnih snajperskih granata. Autor time ne bježi od sebe samog kao što bi mnogi rado učinili u tuzi. Zna da to nije moguće. I na ovom mjestu kao da skoro uopće ne paše kao u kao da. Iluzije nema. U izrazu hermetički zatvara i postaje jasan, odvažan, bespoštedan: suosjećanje s boli majke, suosjećanje s ranjenim borcem, ranjenim gradom. U tom ležanju, u toj pozi koju tijelom zauzima kao da je u simbiozi sa samom boli. Tako postaje njena esencija. Tako postaje sama bit žalosti i te svirepe sposobnosti naše duše da nas uvede u stanje čežnje za nekim koga više nema.
Autor lakoćom postaje blizak s publikom koristeći ono što je gotovo svakodnevno prisutno: bolnički krevet, flor, gazu, urnu, bolnu besanu noć. Sve to univerzalno nema nikada neutralnu konotaciju. A uvijek ima onu vrlo intimnu. Moguće da to autoru i nije svjesna namjera, ali time može dotaknuti i potaknuti baš svakoga. One obične. I dobre čudake. I zloće. I zlice. Pa valjda i vrtne patuljke.
Kad petog dočeka jutro, autora magična kola zajedno s krevetom vraćaju u vrt Flore. U vrtu, već znamo, čeka gaza. Zašto je tu ta prozračnost, podatnost, nježnost? Da ne dotiče te tužne slike, pomislili bi da je dio vjenčanice, da je mliječni put, da je pupčana vrpca života. Valjda samo nešto tako mekano smije i može prići slomljenosti. Ta bjelina satkati će mijelinsko gnijezdo koje će dati vječnost našim sjećanjima. Postati balzam našoj vječitoj tuzi. Privilegija intime s autorom mi daje moć pa znam da bi to vrlo fino predivo upotrijebio kao plašt da postane vilenjak koji spašava. Koji daje nadu.
Među fjorima Flore ostati će fragmenti tužnog crnog baršuna. Tako će petog uvečer završiti ovaj duboko empatski performanse. Tako će završiti floret dva flora u Flori.
Mirjana Lenči Pernar
Damir Šegota je vizualni umjetnik rođen u Rijeci 1960. Diplomirao je kiparstvo u klasi profesora Josipa Diminića na Sveučilištu u Rijeci te je studirao na Accademia di Belle Arti di Venezia kiparski smjer. Bavi se ambijentalnim umjetničkim instalacijama, performansima, hepeningom, ready-made, kiparstvom, grafičkim dizajnom i scenografijom. Osnivač je i suosnivačem nekolicine formalnih i neformalnih umjetničkih grupa te autor samostalnih i sudionik, kao jedan od autora, grupnih izložbi. Autor je i niza projekata. Ravnatelj je Škole za primijenjenu umjetnost u Rijeci, predsjednik Hrvatskog društva likovnih umjetnika Rijeka te član Upravnog vijeća Muzeja moderne i suvremene umjetnosti u Rijeci.

Kaleidoskop kulture
2024-09-05 - 2024-10-05 | Distrikt, Novi Sad, Srbija, Bulevar despota Stefana 5, Novi Sad, Novi Sad, 21000, Serbia
Kaleidoskop je jedinstveni program kulture koji se prestižnim nagradama pozicionirao na evropskoj mapi kao najznačajnija umetnička smotra u regionu.
Sa svojim prepoznatljivim konceptom 4/5 u pet nedelja umetnosti već sedmu godinu u Novi Sad dovodi svetske zvezde, predstavljajući velikane srpske kulture, a pružajući priliku mladim umetnicima jača lokalnu i nacionalnu scenu.
